Lorenzo Bandini je pokojni italijanski dirkač Formule 1. Debitiral je v sezoni 1961 na Veliki nagradi Belgije, toda z majhnim moštvom Scuderia Centro Sud ni imel uspeha. Boljše rezultate je začel dosegati po prestopu v Ferrari, kjer je v sezoni 1962 na Veliki nagradi Monaka dosegel prve stopničke v karieri s tretjim mestom. Po slabši sezoni 1963 je prišla njegova najboljša sezona 1964, ko je po slabem začetku dosegel tri tretja mesta in svojo edino zmago v karieri na dirki za Veliko nagrado Avstrije. V sezoni 1965 je dosegel eno uvrstitev na stopničke, v naslednji sezoni 1966 pa dve, nato pa se je na drugi dirke sezone 1967 za Veliko nagrado Monaka smrtno ponesrečil.